Maailmanhallitus

Maailmanhallitus on helkkarin mälsä ja vakava organisaatio, joka ylläpitää maailmanlaajuisesti lakia ja järjestystä. Vaikka Maailmanhallituksen sanotaan muodostuvan yli 170 eri valtiosta, päättää lopulta kaikesta ikäloput Viisi johtotähteä. Typeristä päättäjistä johtuen järjestö on läpimätä ja korruptoitunut, joten muiden hyvinvointi tulee vasta oman navan ja Taivaslohikäärmeiden jälkeen. Seassa on myös paljon Nefertari Cobran kaltaisia hirmuhallitsijoita, joiden mielipuolisille ideoille omaa kansaa koskien näytetään aina vihreää valoa. 
Maailmanhallituksen juoksupoikia ovat Merivoimien sotilaat, joille jää jokaisen päähänpiston toteuttaminen.
== Resurssien hukkailua ==
Maailmanhallitus on ristiriitainen itsensä kanssa, sillä se yrittää säilyttää jotain ihmeen balanssia antaessaan neljän merirosvokeisarin sekä kaapparilordien riehua rauhassa maailmalla. Lisäksi he suorastaan hemmottelevat kaapparilordeja ajellessaan heidän säärikarvojaan. Etenkin Donquixote Doflamingo saa paljon lellittelyä, sillä hänelle oltiin ostettu useampi pari aurinkolaseja, mikäli tappelun tai pidätyksen aikana ne menisivät rikki. Lisäksi Doflamingolle rakennutettiin ihan oma kerros Impel Downiin, jossa tämä saa lekotella muiden kustannuksella. 
Muita rahareikiä ovat esimerkiksi merirosvoja varten laaditut bountyt. Niitä levitellään hyvin epäkäytännöllisesti paperisessa muodossa, joten väistämättä osa vanhoista bounteista jää pyörimään nurkille. Toisinaan piraateista luvataan aivan älyttömiä summia, ja bountyt uusitaan aina, kun rikollinen pääsee pakoon. Etenkin Kaido on valtava raha-aukko useamman miljardin bountyllaan, joka on maksettu jo useaan otteeseen palkkionmetsästäjille. Maailmanhallitus käyttää lisäksi tolkuttomasti varojaan järjestämällä bountykatsastuksia, joissa piraattien on säännöllisin väliajoin käytävä Merivoimien tukikohdassa todistamassa olevansa oman bountyn arvoinen. 
Maailmanhallitus pitää myös kirjaa kaikista arvista, joita eri Ne Pece -hahmot ovat hankkineet tai hankkimassa. Mikäli joku hankkii samanlaisen arven kuin joku toinen, puuttuu Maailmanhallitus tähän ja ehdottaa esimerkiksi lisäarpia tai arven kauneusleikkausta, jotta jokainen arpi säilyisi uniikkina. 
Listaukset eivät lopu arpiin, vaan hyökkäysten nimienkin on oltava ainutlaatuisia. Kukaan ei saa käyttää saman nimistä hyökkäystä, jollei hyökkäys ole peräisin kamppailulajista kuten kuustaito. Toinen kiertotapa on periä pirunmarjavoimat, kuten Sabo teki syötyään Acen marjan. Ajan myötä on ilmennyt vain muutamia tapauksia, joissa toinen on halunnut omia toisen hyökkäyksen. Esimerkiksi Doflamingolla on hyökkäys "overheat", joka oli vasta pirunmarjansa syöneellä Sabolla mietintämyssyn alla. Doflamingo ehti Sabon epäonneksi tehdä hyökkäyksensä ensin, joten Sabo joutui hylkäämään uuden hyökkäyksensä nimen. 
Category:Ryhmät
Category:Maailmanhallitus